李斯特城捧英冠冠軍 一項紀錄超越曼城
2024年04月30日 15:01
東網電視
更多新聞短片
占美華迪今場入2球。(Getty Images)
周二(30日)凌晨英冠,榜首李斯特城憑老將占美華迪梅開二度,作客以3比0大勝普雷斯頓,提早一輪成為冠軍,亦係「狐狸兵團」史上第8次奪得英格蘭次級聯賽冠軍,正式超越曼城,成為次級聯賽史上捧盃次數最多嘅球隊。
賽前李斯特城已經肯定獲得前2位,下季直接升上英超,球員今仗仍然非常落力,全場有62%控球率,前鋒占美華迪上下半場各入1球,呢位37歲老將今季聯賽上陣34場入18球及2次助攻,仍然有心有力。加上22歲中場卡斯麥卡迪亞入波,贈普雷斯頓3蛋。李斯特城今季只剩下1場聯賽,領先踢少1場嘅葉士域治7分,提早一輪奪得冠軍。
不過,李斯特城之前被指控違反英超「盈利及可持續發展條例」,下季重返英超之後,面臨被罰扣分,可能要由「負分」起步。